Európsky dvor audítorov vydal Osobitnú správu č. 8/2011 o spätnom získavaní neoprávnených platieb v rámci Spoločnej poľnohospodárskej politiky

Európska únia vynakladá ročne približne 55 mld. EUR na poľnohospodárstvo a rozvoj vidieka, pričom časť tejto sumy je vyplatená nesprávne z dôvodu neoprávnených alebo nesprávnych žiadostí alebo chýb.
Európsky dvor audítorov (Dvor audítorov - EDA) vydal v tejto súvislosti osobitnú správu č. 8/2011, v ktorej sa posudzujú postupy na spätné získavanie neoprávnených súm. Správa sa osobitne zameriava na sumy spätne získavané orgánmi členských štátov a na monitorovaciu úlohu Komisie.
Dvor audítorov posúdil pri audite výkonnosti účinnosť systémov, ktoré zaviedli a prevádzkujú členské štáty na spätné získavanie zistených dlhov a dohľad Komisie nad týmto procesom.
Samotnú osobitnú správu č. 8/2011 v slovenskom jazyku nájdete priamo na stránke Európskeho dvora audítorov:  http://eca.europa.eu/portal/page/portal/publications/auditreportsandopinions

Zdroj: http://www.olaf.vlada.gov.sk/26108/europsky-dvor-auditorov-vydal-osobitnu-spravu-c-8/2011-o-spatnom-ziskavani-neopravnenych-platieb-v-ramci-spolocnej-polnohospodarskej-politiky.php